Anghjula Potentini

Anghjula Potentini hè una canterina di Poghju d'Oletta chì canta a Corsica d'eri è d'oghje, tra tradizione è passione. 

 Discugrafia 

Pè u so primu discu ch'ella ha fattu sola, "A lettera d'amore", Anghjula ha sceltu di cantà e più belle canzone tradiziunale. Parla d'amore, amore di a so terra tant'amata. L’amore di i soi è di u cantu, ab eternu. Anghjula ha sceltu d’arrigistrà i canti chi li piacenu u più. Truvemu canti tradiziunali, cume « A lettera d’Amore », chì ghjè un cantu anzianu, scrittu da una donna. Ha sceltu dinò di ripiglià « Dimmi Perchè », una creazione assai anziana di i fratelli Vincenti, è « Beata Funtanella » scritta da Ghjuliu Bernardini. « U tempu chì passa » da Ghjuvan Petru Ristori, hè più mudernu, ancu se u so stilu hè tradiziunale. A creazione « Caccara Filipina », hè un bellu umagiu à a so mammone chi l'ha allevata. Anghjula ha sceltu di travaglià cù trè musicanti classichi, un viulunistu, un cuntrebassistu è un pianistu chi sona u Marimba è u Melodica. "A lettera d'amore" hè di sicuru un opera chi hà da piace à tutti quelli chi so innamurati di e belle voce isulane.

Categoria:Gruppu di cantu di Corsica